La campanya Dies Taronja del Mercat Municipal ja té guanyadors del sorteig d’octubre
2025-07-24

Comprar en el Mercat Municipal de Burjassot té premi. Ho té en els Dies Taronja, la campanya de dinamització dels comerços del Mercat Municipal que, un dimecres al mes, incentiva amb ofertes i activitats als seus compradors.

En aquest mes d’octubre, les guanyadores dels dos sopars per a gaudir dels millors productes en la Nit al Mercat, que se celebrarà aquest dissabte 24 d’octubre a partir de les 21 hores en el propi mercat, han sigut Mari Fe Alarcón i Fina Subiela.

Les encarregades de traure els tiquets de Mari Fe i Fina han sigut la Regidora de Mercat, Olga Camps i la presidenta de CODEMER, l’Associació de Comerciants del Mercat, Dolores Cortina.

Dimecres que ve 11 de novembre se celebrarà el pròxim Dia Taronja a Burjassot; un dia en el qual a més de poder obtenir els diferents productes del mercat amb ofertes especials, es podrà tornar a optar a un dels premis que se sortegen.